Stația Spațială Internațională se apropie de sfârșit. Anunțul făcut de NASA.
Stația Spațială începe să aibă probleme de întreținere. Anul trecut, o fisură a fost reparată cu bandă adezivă. NASA a anunțat deja că nu va mai finanța Stația Spațială.
Stația Spațială Internațională e deja o prezență în viețile noastre de vreo 22 de ani. Totuși, în ultima vreme, problemele legate de întreținerea ei încep să se adune.Anul trecut, o fisură a fost reparată cu bandă adezivă și aceasta e doar cea mai recentă dintr-un lung șir de probleme.Cert e că Stația îmbătrânește. NASA a anunțat deja că nu va mai finanța Stația Spațială din 2024 și se caută soluții alternative de finanțare.De asta se filmează pe Stație spoturi publicitare. Se vor filma chiar și scene din viitorul film al lui Tom Cruise.Însă, în cele din urmă, Stația Spațială va ajunge la sfârșitul vieții. Și nu peste foarte multă vreme.Cum va fi dezafectată? Aducerea ei pe Pământ, ca și lansarea spre spațiul cosmic, nu sunt alternative luate în calcul.Cel mai probabil va fi folosită aceeași procedură ca în cazul Stației rusești MIR – va fi lăsată să ardă în atmosferă, într-un foc de artificii care să încheie cu fast o lungă perioadă în slujba omenirii.